**Харолд 220329**

**Бір нәрсенің ортасында болу**

***“Өмірлеріңде игі ісін бастаған Құдайдың оны жалғастыра беріп, Мәсіх қайта оралар күнге дейін толықтай аяқтайтынына кәміл сенемін”.***

***(Філіпіліктерге 1:6)***

Кез келген бір нәрсенің ортасында болу көңіліңізді қалдыруы мүмкін. Бала кезіңізде, есіңізде ме, ұзақ жолдың ортасында көліктің артқы орындығында отырып, ата-анаңыздан: «Біз жетіп қалдық па?!» деп қайта-қайта сұрайтын едік қой. Жол деген жеткізбей кететіндей болып көрінетін! Бірақ сіз бір үлкен ауруды емдеудің барысында болсаңыз немесе Исадан алыстап кеткен жақсы көретін адамыңыз үшін көп жылдар бойы мінажат етудің ортасында болсаңыз, «ортада» болу өте қиын болуы мүмкін.

Менің досым Крис «Сенім – бір нәрсенің ортасында жүру үшін керек нәрсе» дейді және бұл өте дұрыс сөздер. Бір нәрсенің ең басында өзімізге, қабілеттерімізге сену оңай, және жолдың соңына таман да біз кез келген нәрсені жасай аламыз деп сенеміз, өйткені мәре сызығы көрініп тұрады. Ал жолдың ортасында болу оңай емес.

Киелі кітаптың көне өсиетінде қызықты бір «орта туралы” әңгіме бар. Исраилдіктер жаудан қорғанып жатқан еді. Олардың басшылары Мұса, Һарон және Һур Құдайдан көмек сұрау үшін төбе басына шығады. Мұса қолдарын көтеріп мінажат етеді. Оның қолдары көтеріліп тұрған кезде, Исраил жеңіп жатады. Бірақ шайқастың ортасында Мұса шаршап қалады! Сондықтан һарон мен һур оны бір тасқа отырғызып, оның екі қолын күн батып, жау жеңілгенше екі жақтан көтеріп тұрды.

Бір нәрсенің ортасында, бізге: “Өмірлеріңде игі ісін бастаған Құдай, оны жалғастыра береді!” дейтін Құдай (Філіпіліктерге 1:6) және керек кезде біздің қолымызды көтеріп тұратын достар керек.